इस कहावत के माध्यम से व्यक्ति को अपने परिवेश और वातावरण के अनुरूप ही कार्य करने की सीख मिलती है। कहावत के अनुसार एक व्यक्ति फारसी पढ़ कर लौटा तो अपने स्थान पर भी सभी के सामने फारसी बोल कर अपना ज्ञान बघारता रहता था जबकि उस भाषा को वहां कोई भी नहीं समझता था। एक बार बीमार होने पर वह पानी की जगह पर आब-आब चिल्लाता रहा और उसकी इस भाषा को कोई समझ नहीं सका। परिणामस्वरूप वह प्यासा ही मर गया जबकि पानी उसकी खटिया के नीचे ही रखा था।